cyanic-selkie/wikianc huggingface dataset:
Balance of Power av Electric Light Orchestra
Oversyn
Balance of Power var det siste studioalbumet til Electric Light Orchestra på over 15 år (før Zoom kom ut i 2001). No hadde Kelly Groucutt slutta i bandet, som no var ein trio, med Jeff Lynne på bass (i tillegg til gitar som vanleg) og meir elektronisk perkusjon og synthesiserar. ELO spelte somme konsertar i Storbritannia og Europa (dei siste på 15 år), og på eine konserten i Storbritannia var George Harrison gjestegitarist.
Bristol Island
På øya finn ein Harker Point, Fryer Point, Turmoil Point, Havfruen Peak, Trulla Bluff, Grindle Rock, Wilson Rock, Freezland Rock, Mount Sourabaya, Mount Darnley og Forsters Passage.
Bristol Island består av fleire aktive vulkanar som hadde utbrot i 1823, 1935, 1936, 1950 og 1956.
Balance of Power av Electric Light Orchestra
Oversyn
Musikkvideoen til singelen «Calling America» vart filma i Paris, og inneheld bilete av bandet som spelar føre Centre Georges Pompidou. Det vart òg laga ein video for singelen «So Serious». Songen «Endless Lies» var meint å vere ei hyllest til Roy Orbison, og vart opphavleg spelt inn for det som skulle vore dobbeltalbumversjonen av Secret Messages. Han kom ut på dette albumet i ein noko omarbeidd og meir kompakt versjon. Dette var det første albumet til ELO utan strykeinstrument i det heile og det første med ein saksofonsolo. Albumet er òg det kortaste ELO gav ut.
Bristol Island
Historie
Ho vart oppdaga av ein britisk ekspedisjon under James Cook i 1775 og kalla opp etter offiseren Augustus Hervey, 3. jarlen av Bristol. Carl Anton Larsen var den første til å gå i land på øya i 1908.
Jocelyn Angloma
Jocelyn Angloma er ein tidlegare fransk fotballspelar frå Les Abymes. Han spelte 37 landskampar for Frankrike og skåra ein gong. Han spelte blant anna for Marseille, Inter og Valencia. Med Marseille vart han seriemeister i 1992 og han vann Meisterligaen i 1993. Med Valencia vann han seriemeisterskapen i 2002 og den spanske cupen i 1998.
Broken China
Broken China er eit soloalbum av klaverspelaren i Pink Floyd, Richard Wright. Det kom ut i 1996 og var det andre og siste soloalbumet hans.
Oversyn
Albumet er eit firedelt konseptalbum som dokumenterer den dåverande kampen til den dåverande kona til Wright, Mildred, mot depresjon, og det er må mange måtar som eit klassisk konseptalbum av Pink Floyd i struktur og kjensle. Sinéad O'Connor syng på to av songane, «Reaching for the Rail» og «Breakthrough», medan Wright syng dei andre songane. Albumet vart spelt inn i det personlege studioet til Wright i Frankrike. Broken China var det andre soloalbumet til Wright, etter Wet Dream i 1978, og det siste før han døydde i september 2008.
Wright spurte Pink Floyd-medlem David Gilmour om han kunne spele på albumet, og Gilmour gjekk med på å spele på ein song. Tilnærminga til songen vart derimot endra seinare, så Gilmour er ikkje med på det endelege albumet.
Plateomslaget vart laga av den faste designeren til Pink Floyd, Storm Thorgerson og Peter Curzon.
BNLF2a
BNLF2a (avstytting av BamHI-N leftward frame 2a ) er eit lite membranassosiert protein frå Epstein-Barr-viruset (EBV). Det har ei lengd på 60 aminosyrerestar og vert uttrykt tidleg i lytisk syklus. Det hjelper til med å gøyma viruset frå CD8+-T-seller, og slik immunforsvaret til verten. Proteinet er unikt for lymfokryptovirusa.
BNLF2a vekselverkar med menneskeproteina antigenpeptidtransportør 1 og 2 (TAP1 og TAP2). Desse proteina dannar eit kompleks som kan pumpa peptid i cytoplasma inn i endoplasmatisk retikulum ved hjelp av energien frigjeven ved hydrolyse av ATP. BNLF2a hemjar både peptid- og ATP-bindingsseta til dette komplekset og gjer at det ikkje verkar.
Menneskeproteinet ATPase ASNA1 syrgjer for at BNLF2a vert sett inn i membranen til endoplasmatisk retikulum. C-enden til BNLF2a er hydrofobisk og vert sett inn i membranen, medan den hydrofile N-enden er i cytosol og kan hemja TAP-komplekset.
Ulike aminosyresekvensar i BNLF2a er observerte hjå ville EBV-virus.
Chameleon av Michela Pace
«Chameleon» (norsk 'kameleon') er ein maltesisk popsong frå 2019 med artisten Michela Pace. Songen vart vald av den maltesiske kringkastaren PBS til det maltesiske bidraget i Eurovision Song Contest 2019 i Tel Aviv i Israel. Songen og ein tilhøyrande musikkvideo vart offentleggjorde 10. mars 2019, medan den offisielle utgjevinga var 4. april 2019. Songaren Michela Pace vart vald til å representere Malta etter at ho vann den fyrste utgåva av talenttevlinga X Factor Malta. Songen «Chameleon» vart vald etter X Factor-finalen.
Bakgrunn
Michela Pace vann den fyrste utgåva av den maltesiske utgåva av X Factor 26. januar 2019. Gjennom sigeren vart ho den maltesiske representanten i Eurovison Song Contest 2019 i Israel. Songen ho skulle delta med, vart vald på eit seinare tidspunkt.
10. mars offentleggjorde kringkastaren PBS at bidraget til Michela Pace var «Chameleon», ein song skriven av Joacim Persson, Paula Winger, Borislav Milanov og Johan Alkanas. Songen og musikkvideoen vart slopne same dag på den offisielle YouTube-kanalen til Eurovision Song Contest, men den kommersielle utgjevinga skjedde fyrst 4. april.
Gjennom loddtrekking vart Malta trekt ut til å delta i den andre semifinalen torsdag 16. mai. Det endelege startnummeret, nummer 11, vart avgjort av produsentane i Eurovision Song Contest. I avrøystinga vart songen blant dei ti beste i semifinalen, og kvalifiserte seg dimed til finalen laurdag 18. mai. I finalen vart «Chameleon» nummer 14 av 26 bidrag.
Mottaking
«Chameleon» nådde fyrsteplass på airplay-lista til den maltesiske radiokanalen Bay 89.7. Før avviklinga av Eurovision Song Contest låg han òg blant dei ti øvste låtane på oddslistene til veddemålsbyråa.
Kamen-Mukdykyn
Kamen-Mukdykyn (russisk Камень-Мугдыкын) er ei lita øya i Okhotskhavet i Magadan oblast i Russland.
Martin Gundersen
Martin Gundersen var ein norsk gardbrukar, lensmann og stortingsmann frå Åsnes i Hedmark.
Gundersen var son til gardbrukarar i Åsnes. Sjølv vart han eigar av garden Keiserud i heimbygda, folketeljinga 1865 fortel at han i tillegg til sitt arbeid som gardbrukar var «Incassator og Regnskabsfører». I 1873 vart han også lensmann i Åsnes.
Allereie i 1855, 20 år gammal, vart Gundersen kasserar for Åsnes herad, og frå 1864 til -74 var han ordførar i Åsnes. Han var dessutan med i forlikskommisjonen i mange år, samt kasserar i den lakale sparebanken frå 1879.
Gundersen var fyrste varamann til Stortinget 1871-73 og møtte i 1872 frå 25. april, i staden for den dødssjuke Anders Reitan. I 1873-sesjonen var han på fast plass. Stortingsperioden 1874-76 møtte han som 2. representant for Hedemarkens amt. Heile tida var han medlem av konstitusjonskomiteen. Gundersen var elles medlem av skoglovskommisjonen av 1871.
Han døydde på garden sin i Åsnes i sitt 51. år.
Blood Red Shoes
Blood Red Shoes er eit indierockeband frå Brighton i England som blei danna i 2005. Medlemmene er Laura-Mary Carter på vokal og gitar og Steven Ansell på vokal og trommer. Sjølv beskriv dei musikken sin som grunge/punk, og er kjend for klare politiske synspunkt. Dei støttar med anna anti-fascistorganisasjonen Love Music/Hate Rasism, og har spelt på feministfestivalen LadyFest. Dei var nødd til å avlyse konserten sin på Hove-festivalen i 2008 av uvisse grunnar.
Suprakrustal
Suprakrustal vert nytta om bergarter som er danna på jordoverflata, det vil sei sedimentære bergartar og lavabergartar i motsetnad til djupbergarter.
Lia Manoliu
Aktiv
Manoliu vart nummer seks i diskoskasting under dei olympiske leikane i Helsinki i 1952. Under Sommar-OL 1960 i Roma tok ho leiinga med eit kast på 52,36 m, og enda opp med bronsemedaljen. Fire år seinare vann ho i Tokyo endå ein OL-bronse, då med eit kast på 56,96 m.
Framom 1968-sesongen vart Manoliu vraka av det rumenske friidrettsforbundet, og ho måtte trene på eiga hand. Ho kvalifiserte seg til Sommar-OL i Mexico, der ho småskadd smelte til med 58,28 meter i den fyrste omgangen, eit kast som skulle vise seg å halde til olymisk gull. Manoliu la opp etter 1972-sesongen. Hennar aller lengste diskoskast målte 62,06 m.
Saga Walli
Saga Walli var ein svensk biletkunstnar.
Helgeland kammerkor
Helgeland kammerkor er eit regionalt blanda kor med om lag 35 songarar. Koret vart stifta i Sandnessjøen i 1992, og har sidan arrangert konsertar på dei fleste store og mange små stader på ytre og indre Helgeland. Koret har medlemmer frå Alstahaug, Brønnøy, Dønna, Herøy, Lurøy, Nesna, Rana og Vefsn kommunar. Helgeland Kammerkor har øvingshelg ein gong i månaden, og konserthelger/turnéar kvart semester.
Saga Walli
Ho blei fødd i Praha som dotter av operasongaren Johannes Elmblad og kona hans, forfattaren Sigrid Elmblad, fødd Pettersson. Ho gifta seg med teologen og skulemannen Gustaf Walli. Paret fekk to søner.
Aron Winter
Aron Mohamed Winter er ein tidlegare nederlandsk fotballspelar frå Paramaribo.
Saga Walli
Walli er representert i Göteborgs konstmuseum og i det svenske Nationalmuseumet i Stockholm.
Helgeland kammerkor
Helgeland kammerkor har gitt ut to CD-plater: Folketoner fra Helgeland (2005) og Mennesket og skaperverket (2012).
Hausten 2012 feira Helgeland kammerkor 20-årsjubileum med konsertar på Hurtigruta og i Lurøy kyrkje. Samtidig vart koret profilert i Norges Korforbunds tidsskrift Korbladet. Mars 2013 vart Helgeland kammerkor presentert som vekas artist på NRK Nordland, med musikk frå CD-plata Mennesket og skaperverket.
Hausten 2017 feira Helgeland kammerkor 25-årsjubileum med stor konsert i Kulturbadet i Sandnessjøen, i lag med distriktsmusikargruppa KammeRana. Ein artikkel om Helgeland kammerkor i bladet Bo & Lev på Helgeland, skriven i samband med jubileet, skildrar koret slik: «I 25 år har Helgeland kammerkor vært et godt eksempel på samarbeid i regionen.»
Større oppsetjingar
mini|Helgeland kammerkor markerer 25-årsjubileum med konsert på Kulturbadet i Sandnessjøen, i samarbeid med [[KammeRana 28. oktober 2017]]
Nordisk meisterskap i sykling 1971
Nordisk meisterskap i sykling 1971 vart avvikla ved Göteborg i Sverige frå 20. til 22. august.
TIX
Utover i 2010-åra gjorde han seg nemnd som produsent av kontroversielle russesongar, og i 2015 vart han landskjend for den svært omdiskuterte russelåten «Sjeiken». I 2018 gav han ut sin fyrste solosingel, «Shotgun», og sidan har han laga musikk med meir seriøse og personlege tema og tekstar. Sommaren 2019 toppa TIX VG-lista med den sjølvbiografiske låten «Jeg vil ikke leve». Han toppa VG-lista på nytt med «Kaller på deg» og «Karantene», og i 2020 var han den meststrøymande artisten i Noreg. TIX var ein av finalistane i Melodi Grand Prix 2021 og vann med låten «Ut av mørket».
Supervulkan
Supervulkan er eit upresist namn på ein vulkan som har hatt eit svært stort utbrot, til dømes med styrke 8 eller meir vulkaneksplosivitetsindeksen. Slike utbrot kan påverka heile eller store delar av verda. Når utbrotet er over, vil jamnast jorda over det enorme magmakammeret kollapsa og danna ein svær kaldera.
Nordisk meisterskap i sykling 1971
100 km lagtempo
<br style="clear:both;" />
Supervulkan
Den siste supervulkanen ein kjenner til som har hatt utbrot var Tobasjøen på Sumatra, som hadde eit digert utbrot for kring 74 000 år sidan. Utbrotet påverka klimaet på jorda i lang tid då store mengder svoveldioksid og vulkansk oske vart kasta opp i stratosfæren. Klimaet vart kaldare og mange livsformer døydde ut. Dei siste to millionar åra har òg supervulkanar i Yellowstone og det austlege California i USA, og Tauposjøen på New Zealand hatt utbrot. Supervulkanen i Yellowstone har hatt utbrot med mellomrom på kring 600 000 år. Sidan det er 640 000 år sidan siste utbrot der, fryktar mange ekspertar at det skal koma eit nytt utbrot i geologisk nær framtid. Mellom anna hevar grunnen seg over vulkanen med over 70 cm i året enkelte stader, noko som har auka frykta for eit nærståande utbrot.
TIX
Bakgrunn
TIX er kjend for sin fargerike og flamboyante stil med pelskåpe, solbriller og panneband påført med teksta «TIX». Artistnamnet kjem frå tourettes syndrom, som Haukeland har hatt sidan barndomen. Syndromet medfører ufrivillige rykkingar, såkalla «tics». Desse gjorde at han vart mobba på skulen, men han valde å ta eigarskap over «ticsa» ved å ta artistnamnet «TIX». TIX brukar solbriller for å skjula rykkingar med auga.
TIX vart landskjend i Noreg i 2015 med den kontroversielle russelåten «Sjeiken 2015». Songteksta vart gjenstand for debatt i fleire veker, medan TIX sjølv svarte på kritikken ved å leggje ut ein Snapchat-serie der han bada i pengar. I 2016 gav han ut sit fyrste og førebels einaste album, Dømt og berømt, som låg 79 veker på den offisielle norske albumlista.
I tillegg til russemusikken har TIX jobba som låtskrivar i Los Angeles, der han blant anna har skrive «Game Time» for Flo Rida og «Sweet But Psycho» for Avea Max. Sommaren 2017 var TIX oppvarmingsartist for Justin Bieber på Forus Travbane i Stavanger.
TV-framsyningar
I 2019 deltok han i den ellevte sesongen av Paradise Hotel, og same år avslutta han VG-lista Topp-20-konserten på Rådhusplassen i Oslo. I 2020 var TIX dommar i Idol, og hausten same år opptredde han under P3 Gull, der han framførte låten «Tusen tårer» for fyrste gong.
I januar 2021 var han gjest i talkshowet Lindmo på NRK1, der han fortalde om sin einsemd, depresjon og sjølvmordforsøk. Der fortalde han at låten «Jeg vil ikke leve» var basert på røynslene frå den vanskelege perioden.
Melodi Grand Prix 2021
Vinteren 2021 deltok han i Melodi Grand Prix med låten «Ut av mørket» / «Fallen Angel», og vann den norske finalen laurdag 20. februar 2021.
NM i turn 1962 for menn
Noregsmeisterskapen i turn 1962 for menn vart avvikla i Turnhallen i Ålesund helga 17.-18. november 1962, med Aalesunds Turnforening som arrangør. Deltakarane tevla i sekskamp.
Sekskamp
<br style="clear:both;" />
Åge Storhaug, som kom eins ærend frå studiestaden Köln, vart bestemann i fem av dei seks øvingane, Knut Thoresen fekk høgste poengsum i ringar.
Falsett
Falsett (av italiensk falso, ’falsk’) er ein tale- og songteknikk der ein nyttar det øvste registret i røysta. Mannlega songarar som syng i falsett vert i klassisk musikktradisjon kalla kontratenorar. Også kvinner kan synge i falsett, men røystekvaliteten skil sig ikkje like mykje frå vanleg song.
Falsett er også vanleg i mannleg tale. Når gutar er i stemmeskifte kan røysta veksle ufrivillig mellom normalt register og falsett.
Molybdenitt
Noreg var tidlegare ein viktig molybdenprodusent, særleg frå Knaben gruver i Vest-Agder. Andre større førekomstar i Vest-Agder er Kvina og Flottorp, i Telemark til dømes Dalen og Bandaksli, og i Nord-Noreg Oterstrand og Laksådalen i Gildeskål. Ein har òg funne einskilde førekomstar i drammensgranitt i Oslofeltet, mellom Sørumsåsen og Rørvik.
Jacques Labillardière
Jacques-Julien Houtou de Labillardière var ein fransk botanikar. Forkortinga Labill. blir brukt om takson som blei vitskapleg skildra av Jacques Labillardière.
Labillardière utførte lange reiser i Sør-Europa og Syria. I 1791 blei han med på Joseph-Antoine Raymond de Bruny d'Entrecasteaux sin ekspedisjon for å leita etter Pérouse-ekspedisjonen til Oseania. Her fann han mange nye plantar, og gav ut den første floraen for regionen.
I 1816 blei han vald inn som utanlandsk medlem i Det svenske vitskapsakademiet i Stockholm.
Brown Ridge
Brown Ridge er ein berr fjellrygg, 3 nautiske mil lang, som strekkjer seg nord-nordvest frå Nelson Peak i Neptune Range i Pensacolafjella. Han vart kartlagt av US Geological Survey frå landmålingar og frå flyfoto tekne av U.S. Navy i 1955–66, og vart namngjeven av Advisory Committee on Antarctic Names etter Robert D. Brown, ein geolog i gruppa som vitja Patuxent Range i 1962–63.
Abraham Normann
Abraham Normann var ein norsk kjøpmann og stortingsmann frå Bergen.
Normann var son til ein «konsumtionsinspektør» i Bergen. Sjølv tok han borgarskap i heimbyen i 1778, der han dreiv nordlandshandel. Seinare var han over-fiskevegar på Bryggen i Bergen. I 1818 var han Bergen by sin 3. representant på Stortinget, der han var medlem av ti komitear. Mellom anna komiteane om russehandelen i Finnmark, om kjøpstad i Ålesund, om forlikslova, om kvekarane, om kapra skip og om innkvartering.
Normann døydde brått som vert i selskapet Harmonien, 69 år gammal.
Vestlandsforsking
Vestlandsforsking er eit norsk regionalt forskingsinstitutt som ligg i Sogndal. Det har ca. 35 tilsette og ein årsomsetnad på 38 millioner. Instituttet har kontor på Fosshaugane Campus. Det utførar forsking, utviklingsarbeid og utgreiingar på oppdrag frå offentleg sektor, næringsliv og forskingsråd. Oppdraga omfattar både regionale, nasjonale og internasjonale prosjekt. Direktør sidan 2022 er Anne Karin Hamre.
Vestlandsforsking utførar forsking på desse områda:
Klima og miljø: utsleppsreduksjon; klimatilpassing; planlegging og berekraftig utvikling; industriell økologi og naturressursforvalting
Reiseliv: opplevingsturisme; digitalisering; berekraftig reiseliv
Teknologi og samfunn: stordata og nye teknologiar; regional utvikling og digitalisering; kjønn, mangfald og teknologi
In Amenas
In Amenas (òg skrive In Aménas) er ein baladiyah (kommune) i daïraen (distriktet) In Amenas i wilayaen (provinsen) Illizi i det austlege Algerie, tett ved grensa til Libya. Arealet er på 14913 kvadratkilometer og innbyggjartalet er på 7385 (2008). Kommunen var skipa på slutten av 1950-talet etter at det vart oppdaga førekomstar av hydrokarbon som førte til utbygginga av store olje- og gassanlegg i 1960-åra. Mange av innbyggjarane i kommunen er tuaregar.
Flyplassen for området er Aéroport de Zarzaitine - In Aménas. Bysentrum ligg sju kilometer vest for flyplassen. Området er elles knytt til vegnettet i landet over route nationale 3, og det er elles mange vegar som knyter produksjonsanlegg og bustadområde saman.
Økonomi
Algeries største utviklingsprosjekt for utvinning av og eksport av naturgass tok til her i 2006. Operatørar for prosjektet er det algeriske statsoljeselskapet Sonatrach, det britiske BP (tidlegare kalla British Petroleum) og det norske oljeselskapet Statoil. Innleiinga til utviklingsprosjektet skriv seg frå 1998, då det vart semje mellom Sonatrach og British Petroleum om utnytting av olje- og gassfunna på stadene Tiguentourine, Hassi Farida, Hassi Ouan Abechu et Ouan Taredert, og om handsaming og framføring av produkta til eit sentralt anlegg. I 2003 selde BP 50 % av sin part i anlegga til det norske Statoil, salet vart godkjend av den algeriske staten året etter, og produksjonen kunne såleis take til i 2006
Åtaket mot gassanlegget i januar 2013
Ei væpna gruppe militante muslimar som kalla seg Katibat Moulathamine gjekk til åtak på gassanlegget i Tiguentourine, om lag 45 kilometer vest for staden In Aménas, onsdag 16. januar 2013, og dei tilsette ved anlegget vart tekne som som gislar. Regjeringa i Algerie sette inn eit massivt militært motåtak torsdag 17. januar, med tre kamphelikopter og ei gruppe spesialsoldatar, og tok kontroll over anlegget etter nokre dagar.
Katibat Moulathamine hevda at åtaket deira var eit mottiltak utløyst av at Algerie hadde tillate Frankrike å fly med krigsfly over algerisk luftrom. Dette hadde skjedd under dei militære åtaka som Frankrike hadde sett i verk fem dagar tidlegare mot områda nord i grannelandet Mali for å støtte regjeringa i Mali i kampen mot militante grupper. Men det er mykje som tyder på at åtaket mot gassanlegget må ha vore planlagt tidlegare. På gassanlegget var det arbeidarar av ulike nasjonalitetar – mellom andre algeriske, amerikanske, britiske, japanske, norske og rumenske. Terroristane sette tidleg fri algeriske og andre muslimske arbeidarar, men tok dei vestlege ikkje-muslimane som gissel. Mange liv gjekk tapt, mellom dei òg norske, før det var slutt på dramaet.
Bob Martin
Bob Martin var ein austerriksk songar. Han representerte Austerrike i Eurovision Song Contest 1957 med songen «Wohin, kleines Pony?» og enda sist i tevlinga.
Barytonsaksofon
Barytonsaksofon er den største og djupast stemde av dei fire vanlegaste saksofonane, sopran-, alt- og tenor. Barytonsaksofonen er stemd i ess, og vert transponert opp ein stor sekst pluss ein oktav. Ein vanleg barytonsaksofon veg rundt fem kilogram og krev langt større lungekapasitet enn dei mindre saksofonane. Barytonsaksofonen skil seg frå dei øvrige saksofonane (med unntak av ess kontrabassaksofon) ved at registeret går ned til låg A, i staden for låg B (vesle B). Dette gjev barytonsaksofonen same register som celloen, låg A tilsvarar ein liten C i natura. Eldre modellar av barytonsaksofonen når som regel berre låg B. Desse er mest brukt av solistar, særleg innanfor jazz.
Frå oppfinnaren Adolphe Sax si side vart det òg konstruert ein modell røysta i F meint for bruk i symfoniorkester, men denne er i dag utbreidd i liten eller ingen grad.
Henry Carr
Henry Carr var ein USA-amerikansk friidrettsutøvar som i 1964 vann to gullmedaljar under dei olympiske sommarleikane i Tokyo.
Carr vart fødd i Montgomery i Alabama, som voks opp i Detroit i Michigan. Han sette verdsrekord på 200 meter i 1963 med eit løp på 20,3 sekundar. 4. april 1964 forbetra han rekorden til 20,2 sekundar under eit stemne i Tempe i Arizona.
Under dei olympiske leikane i Tokyo i oktober 1964 vann Carr 200 meter på olympisk rekord, 20,3 sekundar, framom landsmannen Paul Drayton med 20,5. Seinare i leikane sprang Carr USA inn til gull på 4 x 400 meter stafett, etter at Ollan Cassell, Mike Larrabee og Ulis Williams hadde teke laget i føringa.
Frå 1965 var Carr i eit par år aktiv i amerikansk fotball, utan å oppnå suksess. Han døydde i Griffin i delstaten Georgia, der han hadde vore aktiv for Jehovas vitne.
Arne Kjøde
Arne Kjøde var ein norsk lærar som gav ut eit par lærebøker og ein tittel med Nordfjord-skrøner.
Arne Kjøde var fødd i Kjøde i Selje kommune i Nordfjord i Sogn og Fjordane. Han døydde i Bergen.
Lars Olsen
Lars Christian Olsen er ein dansk tidlegare fotballspelar frå Glostrup som var kaptein på det danske landslaget som vann fotball-EM 1992 i Sverige. Midtstoppar Olsen vann elles seks seriegull med Brøndby IF og vart både dansk og tyrkisk cupmeister med høvesvis Brøndby IF og Trabzonspor.
Klubbspel
I tenåra spelte Olsen tredjedivisjonsfotball med det lokale laget Glostrup IF. Frå 1981 til -84 markerte han seg i forsvarsrekka til Køge BK i nasjonal toppfotball. I 1985 melde han overgang til Brøndby, eit lag som vann fem seriemeisterskap i dei åra Olsen spelte på laget frå København. År 1988 vart han elles kåra til årets spelar i Danmark. Sommaren 1991 vart han overført til tyrkiske Trabzonspor. Han vart verande berre ein sesong i Tyrkia, men fekk med seg ein nasjonal cuptriumf. Sidan spelte han to sesongar, 1992-94, i belgiske RFC Seraing, og 1994-95 i sveitsiske FC Basel. Han avslutta spelarkarrieren i 1996 i Brøndby, der han sikra seg sin sjette danske seriemeistertittel.
Landslagsspel
Olsen fekk sin landslagsdebut i april 1986, men det var fyrst i 1987 han tok fast plass i det dansk landslaget. Han deltok i alle tre oppgjera då Danmark rauk ut or EM i fotball 1988 etter innleiingsrunda. Fire år seinare spelte han alle kampane då Danmark gjekk heilt til topps i EM 1992, etter siger 2-0 over Tyskland i finalen. Etter 1994 fekk Olsen sjeldan sjansen på landslaget, og spelte sin 84. og siste landskamp i oppkøyringa til EM 1996. Under sjølve meisterskapen i England sat han ubrukt på benken. Han skåra fire landslagsmål.
So Serious av Electric Light Orchestra
«So Serious» er ein song av rockegruppa Electric Light Orchestra (ELO) frå albumet Balance of Power gjeve ut i Storbritannia som den andre singelen deira i 1986.
Oversyn
Teksten i songen hintar om at Jeff Lynne var byrja å bli lei ELO på denne tida, og som det meste av songane på albumet stod teksten i sterk kontrast til dei livlege synthpop-melodiane på albumet.
Det vart òg gjeve ut ein 12-tommar vinylversjon i Storbritannia med tre spor der «A Matter of Fact» med ein annan tekst vart gjeve ut i tillegg.
Innhald
Alle songar er skrivne av Jeff Lynne.
Rindal kyrkje
Rindal kyrkje er ei langkyrkje frå 1874 i Rindal kommune i Trøndelag fylke. Kyrkja har 420 sitjeplassar.
Det er kyrkjegard ved kyrkja.
Molybdenoker
Molybdenoker eller molybditt er eit grønt til gult mineral av molybdenoksid, MoO3. Det opptrer som eit pulver danna ved forvitring av molybdenitt. Langt vanlegare er likevel mineralet ferrimolybditt, Fe2(MoO4)3·8H2O, som er gult og opptrer på same måte, òg kjent frå norske førekomstar.
Molybditt vart først skildra i 1854 etter ein førekomst i kvartsårer i Knöttel-området i Krupka i Krušné Hory-fjella i Ústí nad Labem-regionen i Böhmen i Tsjekkia.
Cairn Ridge
Cairn Ridge er ein fjellrygg på nordsida av Dufek Massif, 2 nautiske mil nordaust for Hannah Peak i Pensacolafjella. Han vart kartlagt av US Geological Survey frå landmålingar og frå flyfoto tekne av U.S. Navy i 1956–66. Ein varde vart reist på ryggen i desember 1957 av amerikanarar under Det internasjonale geofysiske året på veg frå Ellsworth-basen.
Konstantinovsk
Konstantinovsk (russisk Константи́новск) er ein by i Rostov oblast i Russland med om lag 18 000 innbyggjarar. Han ligg ved elva Don, rundt 110 km nordaust for Rostov-na-Donu.
Busetnaden vart grunnlagd i 1864 og han fekk bystatus i 1967.
Hunzadalen
Historie
Hunza var tidlegare ein fyrstestat som grensa til Uyghurstan (Xinjiangi Kina) i nordaust og Pamir i nordvest. Området blei erobra av britane mellom 1889 og 1892, og den dåverande leiaren Mir Safdar Ali Khan flykta til Kashghar i Kina. Under Britisk India grensa han til Gilgit Agency i sør og fyrstestaten Nagar i aust. Staten blei endeleg oppløyst i 1974 av den pakistanske statsministeren Zulfikar Ali Bhutto.
Hovudstaden i fyrstestaten var Baltit (også kjend som Karimabad). I dag er Baltit eit viktig turistmål i Hunzadalen. I dag er likevel Aliabad eit viktigare økonomisk og administrativt senter.
Skred i 2010
I 2010 demma eit skred opp elva og laga ein innsjø kjend som Attabad. Demninga truga 15 000 folk i dalen under og blokkerte 27 km av Karakoram Highway.
Klima
I mai kan temperaturen nå maksimum på 26 °C og minimum på 10 °C, i oktober er maksimum 23 °C og minimum 2 °C. Turistsesongen i dalen er som regel frå mai til oktober, ettersom Karakoram Highway ofte blir blokkert av snø om vinteren.
Innbyggjarar
Lokale språk i dalen er mellom anna burushaski, wakhi og shina. Dei viktigaste folkegruppene i dalen er:
Lesekunne blant innbyggjarane her er rekna å vera over 90 %. Nesten alle barn har minst grunnskule.
Dei fleste innbyggjarane er ismailimuslimar, tilhengjarar av prins Karim Aga Khan IV. I Ganish høyrer ein majoritet til tolvar-sekta av sjiaislam.
Krasnyj Sulin
Krasnyj Sulin (russisk Кра́сный Сулин) er ein by i Rostov oblast i Russland med om lag 40 000 innbyggjarar. Han ligg rundt 70 km nord for Rostov-na-Donu.
Busetnaden vart grunnlagd i 1797 og han fekk bystatus i 1926.
Syenitt
Syenitt er ein djupbergart som vesentleg består av alkalifeltspat, noko plagioklas og dessutan mørke mineral som biotitt, amfibolar eller pyroksenar. Mindre mengder kvarts finst vanlegvis òg med aukande mengder overgang til granitt, eller eventuelt nefelin i overgang til nefelinsyenittar). Med aukande innhald av plagioklas kjem ein over i monzonitt, med avtakande innhald i alkalisyenitt.
Normalt har syenittar ein jamnkorna tekstur, men det finst òg syenittporfyrar som fører store feltspatkrystall. Dsse opptrer særleg som gangbergartar. Einskilde typar har utprega miarolittisk tekstur, det vil sei dei er rike på druserom, til dels med sjeldnare mineral (til dømes kjent hos grefsensyenitt og nordmarkitt i Oslofeltet). Òg syenittaplitt og syenittpegmatitt kan finnast. Lavabergarten som svarar til syenitt, blir kalla trachytt.
Jernbane i Europa
Jernbanane i Europa vert drivne etter ulike system og med ulike strukturar både med omsyn til organiseringa av jernbaneselskapa og med omsyn til dei tekniske løysingane. Gamle, nasjonale jernbanestadardar og tekniske løysingar har skapt mange hindringar for at tog kan passere grensene mellom landa i Europa utan problem. Dei tekniske problema gjeld ulike sporvidder, signalsystema, ulike system for elektrisk drift av toga og ulike krav til fritt rom (profilen) kring det rullande materiellet, til dømes under bruer, i tunnelar og langs perrongar på stasjonar. På det formelle planet er det knytt problem til at det gjeld ulike føresegner i dei ulike landa for kva som krevst for å kunne køyre toga. Problematisk kan det dessutan vere i mange høve at innføringa av fri konkurranse mellom mange ulike jernbaneselskap på dei ulike linjene har avløyst den einskapen og dei samarbeidsordningane som dei store nasjonale jernbaneselskapa stod for.
Sporvidda på europeiske jernbanar
I Europa er det fire ulike sporvidder (avstandar mellom innerkant av skjenene) i bruk på hovudjernbanenettet:
Ulikskapane i val av sporvidd kan vere eit resultat av usemje mellom jernbaneingeniørane om kva som var best, eller det kan vere militærstrategiske tankar som ligg bak, altså at ein erobrar ikkje skal kome køyrande inn over grensa med sitt eige rullande materiell. Dette var eit viktig omsyn å ta i jernbanens tidlege tid.
Signalanlegga
Det finst mange ulike signalsystem på jernbanane i Europa, i somme høve jamvel innanfor det einskilde landet, som gjer det vanskeleg å samordne tryggingsystema på dei lokomotiva som kryssar grensene. Til dømes må jernbaneselskapet Thalys International nytte seks ulike signalsystem på høgfartstoga på strekninga Paris – Brussel – Köln – Amsterdam: KVB og TVM i Frankrike,  TBL og TVM i Belgia,  ATB i Nederland og  LZB og Indusi i Tyskland. For å harmonisere signalsystemet på dei europeiske jernbanane, og såleis òg gjere reisetida stuttare, har Den europeiske unionen sett seg føre å få i gang eit sams signalsystem kalla ERMTS (système européen de surveillance du trafic ferroviaire).
Men i tillegg til ulike signalsystem, er det òg andre ulikskapar mellom landa. I til dømes Tyskland, Nederland og Noreg køyrer toga på høgre sporet på dobbeltspora linjer, medan i Frankrike, med unnatak av Alsace og Mosell, og i Belgia og Storbritannia, køyrer toga på det venstre av dei to spora. Då signala står plassert på den sida av sporet som samsvarar med at toga skal køyre på det venstre, respektive på det høgre sporet, og førarplassen ofte er på den eine sida i lokomotivet, vil det ofte verte vanskeleg for lokomotivføraren å kunne sjå signala godt når toget går over frå å køyre på det eine til å køyre på det andre sporet ved kryssing av landegrenser. For å løyse problemet har det difor vorte vanleg på nyare tog å plassere lokomotivføraren på midten i førarkabinen, og utforme fronten på lokomotivet eller toget i samsvar med dette.
Straumforsyninga
På dei elektrifiserte banane i Europa finst det av historiske årsaker fleire ulike straumforsyningssystem:
Likestraum:
Vekselstraum:
Bowers Peak
Bowers Peak er ein fjelltopp, 2140 moh, som dannar ein del av skilje mellom Hunterbreen og Hoshkobreen i Lanterman Range i Bowers Mountains. Det vart namngjeve av den nordlege gruppa frå New Zealand Geological Survey Antarctic Expedition, 1963–64, etter løytnant John M. Bowers jr., i U.S. Navy-skvadron VX-6, som flydde flyet som støtta denne feltgruppa frå New Zealand.
Ung landsmøte
Ung landsmøte (UL), tidlegare Ungdommens landsmøte, er ein av Noregs største og viktigaste kristne ungdomsfestivalar. I løpet av festivalen blir det halde ei rekkje møte, temasamlingar, kurs, smågrupper, konsertar og så bortetter. Alle desse har som mål å vekke radikale etterfylgjarar av Jesus Kristus. I tillegg til dette, vart det også tilbode eit stort spekter av sommaraktivitetar.
Arrangementet er for ungdom frå 15 år og oppover, og blir arrangert av NLM ung, ungdomsorganisjonen til Norsk Luthersk Misjonssamband (NLM), i samarbeid med ImF ung, ungdomsorganisjonen til Indremisjonsforbundet (ImF)
155. marineinfanteribrigade
155. marineinfanteribrigade (russisk 155-я отдельная гвардейская бригада морской пехоты, '155. sjølvstendige garde marineinfanteribrigade') er eit manøverelement i den russiske stillehavsflåten forlagt i byen Vladivostok i Primorsk oblast.
I 2009 var sammensettinga av brigaden slik:
Gharrafkanalen
Gharrafkanalen, Shaṭṭ al-Ḥayy (arabisk شط الحي), òg kalla Shaṭṭ al-Gharrāf (arabisk شط الغرّاف) eller Haielva, er ein gammal kanal i Irak mellom Tigris ved Kut al Amara og Eufrat aust for Nasiryah.
155. marineinfanteribrigade
K-3
Mike Larrabee
Michael Denny Larrabee, kjend som Mike Larrabee, var ein USA-amerikansk friidrettsutøvar som i 1964 vann to gullmedaljar under dei olympiske sommarleikane i Tokyo.
155. marineinfanteribrigade
Eldstøtte
Mike Larrabee
Etter å ha vorte nummer fire på 440 yards i dei amerikanske meisterskapen (AAU) i 1956, var Larrabee dei neste åra mykje plaga av skadar. Fyrst i 1964 kom han tilbake i toppen og vart amerikansk meister på spesialdistansen med tida 46,0. Seinare i OL-sesongen sette han ein sterk personleg rekord på 400 m med 45,4 sekundar då han vann ein klar siger i eit stemne i Oslo. Den 12. september 1964 tangerte han verdsrekorden på 400 meter då han i Los Angeles vart klokka inn på 44,9 sekundar, hardt pressa av landsmannen Ulis Williams.
Svartflekkalbatross
Svartflekkalbatross (Thalassarche cauta) er ein mellomstor albatross som hekkar på øyar utanfor Australia, inkludert Bass-sundet mellom fastlandet og Tasmania, og på sub-antarktiske øyar i New Zealand.
Gjergjan
Gjergjan er ein tidlegare landkommune i regionen Elbasan i Albania. Etter ei admininistrasjonsreform i 2014 inngår han som ei kommunaleining i kommunen Elbasan.
Mike Larrabee
Den 19. oktober 1964 vart Larrabee olympisk meister på 400 meter. Han kom ut av siste sving som femtemann, men makta halde farta slik at han på dei aller siste meterane tok seg forbi Wendell Mottley frå Trinidad og Tobago. Vinnartida vart sterke 45,1 mot Mottleys 45,2. To dagar seinare fekk Larrabee sitt andre OL-gull då han sprang andreetappen for USA på 4 x 400 meter stafett. Ollan Cassell, Ulis Williams og Henry Carr var dei andre på stafettlaget.
Larrabee døydde av kreft i bukspyttkjertelen i heimen sin i Santa Maria i California.
Gharrafkanalen
Historie
Sidan ei osmansk stilling låg langs kanalen, var staden åstad for harde kampar under fyrste verdskrigen under kringsetjinga av Kut (desember 1915 til april 1916). Tyrkarane kringsette general Townsend sine britiske styrkar som okkuperte Kut. Shatt al-Hayy vart utpeikt av den osmanske hæren som utgangspunkt for kringsetjinga. Tyrkarane gjekk til åtak mot ein britisk styrke general Booking ved Al-Gharrafkanalen den 7. februar 1916 Slaget ved Hanna fann stad i nærleiken i januar 1916 då tyrkarane slo attende eit britisk åtak. Slaget ved Dujaila fann òg stad like nær aust for Al-Gharraf i mars 1916 med liknande resultat. Desse slaga mellom styrkane til Det osmanske riket (Tyrkia) og ei i Det britiske imperiet (mellom andre mange indiske soldatar). I begge desse slaga prøvde engelsk-indiske styrkar å kome dei britiske styrkane i byen Kut til hjelp. Ei av årsakene til at britane valde å forsvare Kut var at kanalen var ei mogeleg rute til å transportere troppar mellom Tigris og Eufrat. Innan 20. mai 1916 hadde britane okkupert høgrebreidda (den sørlege breidda) av Tigris, så langt vest som til Al-Gharraf, og drive bort alle tyrkiske styrkar, men hadde enno ikkje erobra. Dei klarte å krysse over til andre sida den 13. desember 1916. Tyrkarane vart evakuerte frå Kut 24. februar 1917.
Svartflekkalbatross
Skildring
Svartflekkalbatrossar beitar med ein kombinasjon overflatefangst og litt stupdukking - han er blitt registrert i dukk ned til 5 meter. Fisk, blekksprutar, krepsdyr og kappedyr er underhaldskravet for denne arten.
Svartflekkalbatrossar hekkar på øyar og byggjer reir som en haug av jord, gras og røter. Dei legg eitt egg i andre halvdelen av september, T. steadi i november.
Som hekkefugl er nominatforma av svartflekkalbatrossen endemisk for Australia. Den største hekkekolonien finst på øya Mewstone utanfor Tasmania, andre viktige koloniar ligg på Albatrossøya og på Pedra Branca. I hekkesesongen vil vaksne fuglar konsentrere seg rundt det sørlege Australia og Tasmania. Unge fuglar er kjente for å flyge så langt som til Sør-Afrika, og ein kan treffe ikkje-hekkande fuglar over alle sørlege hava, men detaljane er vanskelege på grunn av likskapen med dei andre artane i slekta.
Underarten steadi er endemisk for sub-antarktiske øyar i New Zealand. Ungfuglar blir observert så fjernt som i sørvestlege Indiahavet og i Søratlanteren.
IUCN klassifiserer denne arten som «Nær trua», med ein hekkepopulasjon estimert til 25 500 hekkande T. cauta i 2005 og 190 000 hekkande T. steadi i 2009. Historisk fangst på T. cauta for å utnytta fjørene føregjekk fram til 1909, då var det berre 300 par igjen på Albatrossøya.
Tholf Grini
Tholf Grini var ein sakførar og politikar, fødd i Fyresdal og oppvoksen i Gjerpen i Telemark.
Far hans var gardbrukar på garden Grini i Gjerpen. Sjølv vart Grini student i 1886 og cand.jur. i 1983. Same året slo han seg ned som overrettssakførar i Skien. Frå 1923 var han sorenskrivar i Bamble.
Svartflekkalbatross
Skildring
I dag påverkar enno linefisket denne arten, men populasjonen av T. cauta er opprettheld trass denne trusselen. Dei har òg hatt utbrot av avipoxvirus på Albatrossøya som har påverka bestanden. Sameksistens med australsula er ein annan trussel mot T. cauta. Det er estimert at ca. 8000 T. steadi blir drepne årleg av linefisket.
Tholf Grini
Grini representerte Skien på Stortinget 1910-12. Han var då varasekretær til Odelstinget, nestformann i protokollkomiteen.
Gharrafkanalen
Historie
Mellom 1934 og 1939 vart Kutdammen bygd i Tigris for å kontrollere vassnivået i elva og gje ei konstant vassføring til Shatt al-Hayy.
Gjergjan
Ved folketeljinga i 2011 hadde den dåverande landkommunen Gjergjan 5 126 innbyggjarar.
Tidlegare administrativ inndeling
Fram til år 2000 var Gjergjan ein del av distriktet Elbasan. Den dåverande landkommunen omfatta busetnadene:
The Secret History of Eurovision
The Secret History of Eurovision er ein fjernsynsdokumentar produsert av Brook Lapping Productions og Electric Pictures i samarbeid med Screen Australia, for å kartleggje historia om Eurovision Song Contest og hans innverknad på europeiske politiske og sosiale struktur. Dokumentaren inneheldt arkivmateriale frå tidlegare tevlingar og arkivnyhende, samt nye intervjuar.
Dokumentaren er distribuert av BBC Worldwide, anten som ein frittståande dokumentar på 90 minutt utan pausar eller som to dokumentarar på ein time kvar. Ulike Nett-TV i Europa kringkasta programmet før finalen i Eurovision Song Contest 2011 i Düsseldorf 14. mai. I Storbritannia vart programmet kringkasta på More4 laurdag 7. mai og i Australia vart det kringkasta på Special Broadcasting Service (SBS) fredag 6. mai og 13. mai.
Ole Reistad
Oppvekst
Reistad var heile livet idrettsinteressert, og i gutedagane var det fotball og langrenn som gjaldt. Han gjekk på folkeskolen i det som den gongen heitte Østre Aker, og heldt seinare fram på middelskolen inne i Oslo. Som femtenåring var Reistad med og stifta guteforeininga Jarlen, som 14. januar 1914 vart omdanna til Furuset Idrettsforening.
Idrettsprestasjonar
Ole Reistad var ein allsidig idrettsutøvar, om vinteren var det langrenn, hopp og kombinert, og om sommaren var det friidrett og fotball. Som 18-åring debuterte han i Holmenkollbakken. Det store gjennombrotet som skiløpar kom i Nydalsrennet i 1920, då han som relativt ukjent B-løpar vann heile rennet fleire minutt framfor vinnaren i A-klassa, den seinare olympiske meister Thorleif Haug. Han deltok under sommar-OL for Noreg i 1920 i Antwerpen med 14. plass i femkamp, og vart Noregsmeister i femkamp i Bergen i 1922. Han tok òg NM-sølv i 1921 og NM-bronse i 1922, begge i diskos. For sine «fremragende prestasjoner som skiløper og utmerkede prestasjoner i friidrett», vart han tildelt Egebergs Ærespris for 1922.
Han var norsk flaggberar i vinter-OL 1928 i St. Moritz og leidde det norske laget i militært patruljeløp under OL i St.Moritz. Militært patruljeløp kan seiast å vere ein forløpar til våre dagars skiskyting, og var framsyningsgrein i OL i 1928. Med på laget var Leif Skagnæs, Ole Stenen og Reidar Ødegaard. Noko overraskande vann dei framfor finske og sveitsiske favorittar. Det var under dette løpet at Reistad før ei lang utforkjøring kom med orda som sidan har vorte eit standardutrykk: «Samling i bånn, gutter».
I OL 1936 i Garmisch-Partenkirchen var han hovudleiar for den norske troppen.
Militær karriere før andre verdskrig
Reistad vart uteksaminert frå Krigsskolen i 1921. Han tok til som elev ved Hærens flyskole på Kjeller i 1922, og vart etterkvart instruktør på same stad. Han hadde òg jobben som innflygar, dvs. at han vart send utanlands for å teste nye fly for Hærens flyvåpen. Etter at andre verdskrig hadde brote ut, vart mange av dei vernepliktige flygarane kalla inn til nøytralitetsteneste. Ole Reistad var då sjef for Speidarvingen, stasjonert på Kjeller ved Lillestrøm. Dei hadde som oppgåve å overvake kysten, og prøve å identifisere framande fly som krenkte norsk luftterritorium. Oppgåva var vanskeleg, då dei norske flya var altfor umoderne og saktegåande i høve til de utanlandske som kom inn over norsk luftrom.
Norsk Aero Klubb
I perioden 1935 til 1946 var Reistad formann for Norsk Aero Klubb. Verksemda i Noreg låg nede under krigen, men vart tatt opp att under hans leiing då freden kom. Talet lokallag voks kraftig medan Reistad var formann, og det vart etterkvart ein landsdekkende organisasjon.
Felttoget i Noreg 1940
Tyskarane tok raskt kontroll over Oslo-området, dermed måtte Reistad flytte nordover med flya og mannskapane sine. Sidan flya hadde skiunderstell montert vart islagte vatn nytta som landingsplassar. Ganske raskt hamna dei i Gudbrandsdalen, først på Fefor, men dei flytta raskt over til Espedalsvatnet, då Fefor låg litt for ope og utsett til. Då Sør-Noreg vart gitt opp 1. mai, drog Reistad og hans menn mot Lierne i Trøndelag, og derifrå vidare til Bardufoss, der dei kom 5. mai. Reistad vart då beordra som mellombels sjef for Hærens Flyvåpen i Noreg av general Ruge. Flyplassen vart rydda for snø, slik at engelske jageravdelingar kunne nytte flyplassen med sine Gloster Gladiator og Hurricane-jagarar. Kampane i Nord-Noreg heldt fram til den 8. juni då engelskmennene måtte trekke seg ut då situasjonen på kontinentet var blitt så prekær at dei ikkje lenger kunne halde fram operasjonane i Noreg. Reistad demobiliserte då Hærens Flyvåpen, og flygarane vart bede om å prøve å komme seg over til England for å halde fram kampen derifrå.
Rundt jorda til Canada
Etter at kampane i Noreg var over, skulle Reistad først prøve om det gjekk å få starta ein norsk flyskole i Finland, sidan finnane hadde fått mykje hjelp frå Noreg under Vinterkrigen. Det synte seg å vere vanskeleg, og då Reistad fekk inntrykk av at finnane vart meir og meir tyskvennlege måtte han gi opp forsøket. Han reiste så til Stockholm for å prøve å få overført så mange som mogleg av dei som hadde flykta frå Noreg til England eller Canada. Sjølv kom han til Toronto like før jul i 1940 via fly til Moskva, tog til Vladivostok, båt til Tokyo, båt til Vancouver og deretter tog til Toronto og Little Norway, der han meldte seg for sjefen for Hærens Flyvåpen, major Bjarne Øen.
Little Norway
Flyvåpnenes Treningsleir vart offisielt opna i november 1940. Den låg i hamneområdet i Toronto, skilt frå flyplassen «Island Airport» med ein liten kanal. Øen reiste til London våren 1941 og 4. april vart Reistad forfremma til major og beordra som sjef for leiren. Under hans leiing hende det mykje i leiren. Han tok initiativet til ein innsamlingsaksjon for å skaffe soldatane ein rekreasjonsstad, og for 12000 dollar vart ein plass 160 km nord for Toronto kjøpt inn. Tømmerhuset som låg der vart pussa opp, og fleire hus vart bygd. Det var mannskapa som åtte staden, men det vart òg nytta til opplæring av rekruttar, derfor stod Flyvåpenet for administrasjon og vedlikehald av staden som fekk namnet «Vesle Skaugum». Reistad vart etterkvart forfremma til oberstløytnant.
I 1943 vart sjølve treningsleiren òg flytta ca. 100 km nord for Toronto til ein stad som heitte Muskoka, dette vart finansiert ved å selje leiren i Toronto til kanadiarane. Mot slutten av krigen vart all trening overført til Winkleigh i England, og verksemda i Canada tok slutt. Under tida i Canada kom Reistad på kant med fleire av dei mektige norske leiarane som var i eksil, m.a. stortingspresident Carl J. Hambro. Truleg skuldast dette misforståingar og ei viss misunning fordi Reistad m.a. lukkast særs godt med å samle inn pengar til verksemda mellom skandinavisk ætta i USA og Canada. Dette hadde ingen god innverknad på hans vidare karriere i Luftforsvaret.
I 2010 vart det kjent at han hausten 1942 planla å invadere Noreg med 1100 fly og 120 000 allierte soldatar. Ein føresetnad var at Sverige skulle gi opp nøytraliteten og bli med på åtaket. Invasjonen skulle starte med flydropp av rundt 10 000 soldatar øvst i Gudbrandsdalen og like mange i Valdres. I tillegg var Helgeland eit hovudmål. Reistad meinte dette var den beste måten å utnytte allierte styrkar på. Planen skal ha blitt utarbeidd på ordre frå amerikanske styresmakter.
Sjukdom og død
Medan han var sjef for Luftkommando Nord på Bardufoss vart han sjuk og måtte leggast inn på Rikshospitalet for ein vanskeleg og farleg hjerneoperasjon. Han kom seg gjennom operasjonen, men var naturleg nok sterkt redusert. Helsetilstanden vart snart verre att. Kort før han døydde vart han av Kong Haakon utnemnd til Kommandør med stjerne av St. Olavsorden for sin store innsats for Noreg. Han etterlet seg kona Bergljot og tre barn: Ole, Ragnhild og Kjell Arne.
Replay av Tamta
«Replay» (norsk 'spel om att') er ein song som vert framført av den gresk-georgiske songaren Tamta. «Replay» var det kypriotiske bidraget i Eurovision Song Contest 2019, der han enda på 13. plass i finalen. Artisten og songtittelen vart offentleggjorde av kringkastaren CyBC 21. desember 2018. Songen er skriven av den svensk-greske låtskriveren Álex «Alex P» Papaconstantínou og vart utgjeven 5. mars 2019.
Øvre Rindal kapell
Øvre Rindal kapell er ei langkyrkje frå 1911 i Rindal kommune i Trøndelag fylke. Kyrkja har 210 sitjeplassar.
Syklisk sedimentasjon
Syklisk sedimentasjon er gjenteken sedimentasjon av ei bestemd rekkjefølge (syklus) av sediment, til dømes kalkstein, leire, kol, svart skifer, grå skifer, så kalkstein, leire osv. igjen. I eit sedimentasjonsbasseng kan det vere fleire hundre slike syklar over kvarandre. Fenomenet kjem av periodiske forandringar i avleiringsforholda og havnivået, kombinert med ein jamn innsynking av jordskorpa.
Replay av Tamta
Eurovision Song Contest
«Replay» var det kypriotiske bidraget i Eurovision Song Contest 2019, etter at den kypriotiske kringkastaren valde artisten Tamta til å representere landet. Songen vart offentleggjord i februar 2019 og utgjeven i mars.
Øvre Rindal kapell
Det er kyrkjegard ved kyrkja.